Vyfjarige met breintumor glo deur ouers "ontvoer" | Maroela Media
Ashya King en sy ma, Naghemeh King Foto: Facebook
Die polisie in Engeland het Saterdag gesê hy het "positiewe inligting" ontvang dat Ashya King en sy gesin in die Marbella-gebied in Spanje kan wees.
Ashya se ouers is Jehovah se Getuies en hulle het hom Donderdag sonder toestemming uit 'n hospitaal in die suide van Engeland geneem en glo met 'n veerboot na Frankryk gereis.
Die polisie in Frankryk en Engeland is op soek na die kind en 'n Franse staatsaanklaer het gesê die kind is effektief "ontvoer".
Interpol het ook 'n kennisgewing van 'n vermiste persoon uitgestuur op versoek van die Britse polisie. Hulle het ook gewaarsku dat die batterye van sy voedingstelsel teen Vrydag pap sou wees.
"Ons is desperaat om Ashya op te spoor," het Chris Shead, adjunkhoof van die polisie in Hampshire, van waar die seun geneem is, gesê. "Dit is baie belangrik dat ons hom opspoor en seker maak dat hy mediese behandeling ontvang."
Shead het gesê dit is nie duidelik of die King-gesin enige spaarbatterye vir die masjien het wat kos aan Ashya verskaf nie en dit is ook nie duidelik of hulle weet hoe om die battery te herlaai nie.
Die seuntjie het sewe dae gelede 'n groot operasie ondergaan.
Jehovah se Getuies is daarvoor bekend dat hulle, weens godsdienstige oortuigings, nie bloedoortappings aanvaar nie. Hulle aanvaar ander mediese prosedures.
Veghond red seun van bye
As dit hulle geloof is, moet hulle uitgelos word. (My mening)
So, nou moet 'n kind doodgaan agv OUERS se geloofsoortuiging? BELAGLIK! En HUH, ek hoop werklik JOU kinders het darem die reg om self te kies wanneer hulle verdomp wil toilet toe wil gaan. Pateties. Huh is seker wat jy gereeld kwytraak. Foeitog.
Nina, ek stem saam, die kind het sekerlik 'n kans vir oorlewing. Soms moet ouers bietjie terug staan en DINK. Hoop hy word gou gevind en kry behandeling.
Huh, jy wil dit seker ni hoor ni, maar di staat is jou kind se oppervoog. Alle lande. Daarom kan hul besluit oor mediese sorg vir jou kind. Maak ni saak watter geloof jy aan behoort ni.
@ Red 'n lewe, ek het jou geantwoord, maar lyk of Maroela my kommentaar geblok het. Dalk plaas hulle dit weer.